
           
            REPUBLIKA HRVATSKA

 VUKOVARSKO-SRIJEMSKA ŽUPANIJA

          OPĆINA STARI JANKOVCI

          Općinsko vijeće
KLASA: 026-02/12-21/04
URBROJ: 2188/10-01-12-01
U Starim Jankovcima, 2. veljače  2012. godine 

Temeljem članka 32. Statuta Općine Stari Jankovci („Službeni vjesnik“ Vukovarsko – srijemske županije 11/09.), Općinsko vijeće Općine Stari Jankovci na svojoj 21. sjednici održanoj dana 2. veljače 2012. godine, donijelo je 
O D L U K U 
O IZMJENI I DOPUNI ODLUKE O SOCIJALNOJ SKRBI







Članak 1.
U Odluci o socijalnoj skrbi („Službeni vjesnik“ Vukovarsko – srijemske županije 18/11) članak 7. mijenja se i glasi:

„Pravo na pomoć za stanovanje ima samac ili članovi kućanstva pod uvjetima propisanim Zakonom o socijalnoj skrbi („Narodne novine“ 57/11, u daljnjem tekstu: Zakon) ako plaćanje troškova stanovanja ne ostvaruju po drugoj osnovi.

Pravo na pomoć za stanovanje ima samac ili članovi kućanstva koji koriste stan ili kuću veličine 55m2 korisne površine za jednu osobu, za osobe s invaliditetom 20% veći (62m2) uvećane za 10m2 za svaku daljnju osobu, a mogućim odstupanjem do 10m2, koji služi samcu, obitelji ili članovima kućanstva za podmirenje osnovnih stambenih potreba i ako prosječni mjesečni prihod samca ili članova kućanstva u posljednja tri mjeseca prije podnošenja zahtjeva ili pokretanje postupka po službenoj dužnosti ne prelazi visinu sredstava  koji se propisuju kao uvjet prihoda i to: za samca do 900,00 kuna, za dvočlano kućanstvo 1.400,00 kuna uvećan za 500,00 kuna za svaku daljnju osobu.


Samac ili članovi kućanstva koji imaju u vlasništvu ili suvlasništvu kuću ili stan koji im ne služi za podmirenje osnovnih stambenih potreba, poslovni prostor ili kuću za odmor, nemaju pravo na pomoć za stanovanje.“
Članak 2.
Članku 8. stavak 2. briše se i glasi:

 „ Iznos pomoći za troškove iz stavka 1. ovog članka priznaje se i odobrava temeljem rješenja o priznavanju prava u polovici mjesečnog iznosa potrebnog za uzdržavanje samca ili članova obitelji iz članka 45. Zakona stavka 1. te se, ukoliko je priznati iznos pomoći za stanovanje manji od propisanog člankom 65. Zakona isti može isplaćivat kvartalno ili tromjesečno“ .
Članak 3.


U članku 9. stavak 2. briše se.

Članak 4.


Iza članka 9. dodaje se članak 9.a i glasi:

„Korisniku pomoći za stanovanje koji se grije na drva odobrava se pomoć za troškove ogrijeva jednom godišnje u visini koju odredi Vukovarsko – srijemska županija koja i osigurava sredstva za ovu namjenu. „

Članak 5.


U preostalom dijelu Odluka o socijalnoj skrbi ostaje nepromijenjena.
Članak 6.


Ova Odluka o izmjeni i dopuni Odluke o socijalnoj skrbi stupa na snagu osmi dan od dana objave u „Službenom vjesniku“ Vukovarsko – srijemske županije.

